Høsten 1761 kom sønnen Ulrik Frederik til verden. I 1765 flyttet den lille familien til København, hvor Suhm kunne samle flere bøker og utgi sine skrifter. Her kjøpte de et stort hus, og hadde landsted i Øverød utenfor byen. Sorgen ramte dem begge, da sønnen i 1778 døde uventet etter en forkjølelse. Fru Suhm mistet etterhvert lysten til å bevege seg ut, og de tre siste uker av hennes liv var hun syk. Hun døde på Øverød den 11. juli 1788.